Di taggara, amaru Muḥend Akli Ṣalḥi, iswi-ines yezger akkin i ccbaḥa taseklant i nuɣ tannumi nettaf-itt deg wungalen niḍen, imi seg tazwara armi d taggara d amseḍfer n ddeqs n tkaniyin d tumnayin yeddsen akken iwata, icebḥen nezzeh, ara yawin imeɣri ad yinig deg ccbaḥa taseklant d uswir yufraren wuɣur tuweḍ tsekla taqbaylit. Syin ad d-naf, dakken deffir n ṭṭaqa n tugniwin-a, ggten yiznan i yebɣa ad yesɛeddi i yimeɣriyen, ama ɣef wayen yerzan amdan, neɣ timetti d wayen i as-d-yezzin. Amaru, ɣur-s aṭas n yiswiyen niḍen mennug wigi dnebder yakan, ad naf dakken aseqdec n ṭṭaqa n tkaniyin d tumaniyin...maci iwakken ad yesseɣzef neɣ ad yessemɣer aḍris-is, maca ad naf yebɣa ad yesken s tugniwin tadyizt s 60